CELEX: 62017TA0400
Language: el
Date: 2018-10-24 00:00:00
Title: Υπόθεση T-400/17: Απόφαση του Γενικού Δικαστηρίου της 24ης Οκτωβρίου 2018 — Deza κατά Επιτροπής [Περιβάλλον και προστασία της ανθρώπινης υγείας — Κανονισμός (ΕΚ) 1272/2008 — Ταξινόμηση, επισήμανση και συσκευασία ορισμένων ουσιών — Κανονισμός (ΕΕ) 2017/776 — Ταξινόμηση της ανθρακινόνης — Ουσία εικαζόμενη ως καρκινογόνος για τον άνθρωπο — Πρόδηλη πλάνη εκτιμήσεως — Έννοια της ουσίας — Ασφάλεια δικαίου — Δικαίωμα ιδιοκτησίας]

10.12.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 445/18
            
         
      Απόφαση του Γενικού Δικαστηρίου της 24ης Οκτωβρίου 2018 — Deza κατά Επιτροπής
      (Υπόθεση T-400/17) (1)
      
      ([Περιβάλλον και προστασία της ανθρώπινης υγείας - Κανονισμός (ΕΚ) 1272/2008 - Ταξινόμηση, επισήμανση και συσκευασία ορισμένων ουσιών - Κανονισμός (ΕΕ) 2017/776 - Ταξινόμηση της ανθρακινόνης - Ουσία εικαζόμενη ως καρκινογόνος για τον άνθρωπο - Πρόδηλη πλάνη εκτιμήσεως - Έννοια της ουσίας - Ασφάλεια δικαίου - Δικαίωμα ιδιοκτησίας])
      (2018/C 445/23)
      Γλώσσα διαδικασίας: η τσεχική
      
         Διάδικοι
      
      
         Προσφεύγουσα: Deza, a.s. (Valašské Meziřčí, Τσεχική Δημοκρατία) (εκπρόσωπος: P. Dejl, δικηγόρος)
      
         Καθής: Ευρωπαϊκή Επιτροπή (εκπρόσωποι: Z. Malůšková, K. Mifsud-Bonnici και R. Lindenthal)
      
         Παρεμβαίνοντες υπέρ της καθής: Δημοκρατία της Φινλανδίας (εκπρόσωπος: S. Hartikainen), Βασίλειο της Σουηδίας (εκπρόσωποι: A. Falk, C. Meyer-Seitz, H. Shev, L. Zettergren και A. Alriksson), Ευρωπαϊκός Οργανισμός Χημικών Προϊόντων (εκπρόσωποι: M. Heikkilä, W. Broere και A. Hautamäki).
      
         Αντικείμενο
      
      Αίτημα, βάσει του άρθρου 263 ΣΛΕΕ, για ακύρωση του κανονισμού (ΕΕ) 2017/776 της Επιτροπής, της 4ης Μαΐου 2017, για την τροποποίηση, με σκοπό την προσαρμογή στην τεχνική και επιστημονική πρόοδο, του κανονισμού (ΕΚ) 1272/2008 του Ευρωπαϊκού Κοινοβουλίου και του Συμβουλίου, για την ταξινόμηση, την επισήμανση και τη συσκευασία των ουσιών και των μειγμάτων (ΕΕ 2017, L 116, σ. 1), καθόσον ταξινομεί την ανθρακινόνη ως ουσία η οποία εικάζεται ότι είναι καρκινογόνος για τον άνθρωπο.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Απορρίπτει την προσφυγή.
               
            
                  2)
               
               
                  Η Deza, a.s. φέρει τα δικαστικά έξοδά της και καταδικάζεται στα έξοδα στα οποία υπεβλήθη η Ευρωπαϊκή Επιτροπή.
               
            
                  3)
               
               
                  Η Δημοκρατία της Φινλανδίας, το Βασίλειο της Σουηδίας και ο Ευρωπαϊκός Οργανισμός Χημικών Προϊόντων (ECHA) φέρουν τα δικαστικά έξοδά τους.
               
            
         (1)  EE C 293 της 4.9.2017.